**Logbogen**

**Logbogen** er som nævnt ovenfor motivationsfremmende for den enkelte deltager samt dokumenterer progression, tidsforbrug og projektrelevans. Der vil dagligt næsten dagligt være kontakt til deltagerne for at sikre progression.

Udpluk af deltagers logbog fra starten af et forløb, hvor deltager starter ud i trygt miljø:

*Hjemmearbejde=H, Undervisning Castberggård=CBG, Praktik i virksomhed=P*

|  |  |  |  |  |  |
| --- | --- | --- | --- | --- | --- |
| Uge 2 2018 | | |  |  |  |
| Dato | Timer | Aktivitet | H | CBG | P |
| 8.1.18 | 9t.  6-15 | Rejse/transport. Planlægning af projekt RIM; herunder konkrete introducerende og forberedende opgaver. Bl.a. audiogram mm. Udfærdigelse af adfærdsprofil og reflektioner over formål og mål med deltagelse i projektet |  | x |  |
| 9.1.18 | 5t.  8-10,  11-14 | Udfærdigelse og reflektioner over baggrundshistorie; ”min historie” og tidligere arbejdserfaringer mm. | x |  |  |
| 10.1.18 | 6t.  9-15 | Deltagelse i frivillig workshop vedr ”Kreativ jobsøgning” som redskab til videre Rim-forløb | x |  |  |
| 11.1.18 | 5t.  9-14 | Gennemgang af cv fra jobnet; samt andre cv. Jobplan fra Jobcenteret mm. Forandringsskema udfyldt | x |  |  |
| 12.1.18 | 4t.  9-13 | Reflektioner sammen med konsulet via nettet. Læsning af relevante artikler fra ”Spids ørene” | x |  |  |
| Uge 3 2018 | | |  |  |  |
| Dato | Timer | Aktivitet | H | CBG | P |
| 15.1.18 | 11t.  6-17 | Rejse/transport. Individuel undervisning. Gennemgang, refleksion og sparring på adfærdsprofil. Sparring med hørekonsulent og refleksioner over adfærd og strategier i f. t. hørehandicap. Sparring med hørekonsulent |  | x |  |
| 16.1.18 | 4,5t.  8.30-13 | Planlægning af program for videre forløb. Program for uge 2. Kontakt med hørekonsulent Aarhus. Gennemlæsning af adfærdsprofil og sparring med ven | x |  |  |

Logbogen hænger sammen med den undervisningsplan, der overordnet set er bygget op omkring ***viden – erkendelse – handling -> mestring af høretabet***.

Undervisningsplanen er som metodeudviklingen løbende under udvikling – det er jo et udviklingsprojekt og ikke et decideret driftsprojekt – og kan derfor ændres undervejs i projektperioden.

**Undervisningen** kan overordnet skitseres således:

2-4 ugers undervisning + 8-10 ugers praktik:

Undervisningen vil være individuel, på hold (minimum 2 deltagere), i hjemmet eller på Castberggård. Praktikken vil være ude på virksomheder/arbejdspladser med enkelte dage på Castberggård.

Der er i første omgang fokus på deltagerens baggrund (narrativ metode), hvor der tages udgangspunkt i deltagerens egen fortælling om sit arbejdsliv/liv. Dette suppleres med en psykologisk test – en adfærdsprofil - samt indlæring af relevante elementer omkring høretab og arbejdsliv. Dernæst er fokus på områder, som deltageren ønsker at ændre i sit liv (konstruktivistisk metode / forandringsskema). Disse elementer vil ofte foregå individuelt.

Dernæst udfordres den enkelte på et hold (såfremt vi kan danne et hold), hvor forandringselementerne yderligere kommer i fokus sammen med kompensationsstrategier (metode: problembaseret læring/konstruktivistisk). Samtidig fokuseres på jobsøgningsstrategier / strategier til at komme tættere på arbejdsmarkedet (konstruktivistisk metode) og der tages fat i virksomheder / udplaceringsmuligheder.

Derefter vil deltageren alt andet lige blive udplaceret i en praktik – gerne med et jobsigte hvis muligt. Dette vil så vidt muligt ske i samarbejde med en virksomhedskonsulent fra det lokale jobcenter. Samarbejdsmodeller med lokale jobcentre / virksomhedskonsulenter omkring udplacering udvikler vi også løbende på i projektperioden.

I praktikperioden vil vi være i tæt kontakt med den enkelte og virksomheden. Både ved besøg og på distancen. Deltagerne vil så vidt muligt også blive indkaldt to-tre gange i praktikperioden af 1 dages varighed for at sikre fastholdelse af og følge op den positive udvikling, så der sikres et beskæftigelsesmæssigt sigte. Samarbejdsmodeller med virksomheder omkring udplacering udvikler vi også løbende på i projektperioden.

**Fjernvejledning:**

Som nævnt i indledningen er vore deltageres baggrund meget forskellig på mange områder. Dette gælder også mht. IT, dansk og dansk tegnsprog. Vi anvender den kommunikationsform og de kommunikationsmuligheder, der fungerer bedst for den enkelte deltager i den givne situation. Der vil være fjernvejledning og opfølgning ved arbejd hjemme-øvelser samt ude i praktikken, hvor vi følger deltagerne tæt ved besøg i praktikken og ved jævnlig kontakt via mail, SMS, Skype, FaceTime eller hvad der nu er mest hensigtsmæssigt ift. deltageren.